|  |
| --- |
| **AARHUS KOMMUNES**  **HANDICAPRÅD**  Aarhus Kommune |
| Rådhuset  Rådhuspladsen 2  8000 Aarhus C  Direkte telefon: 89 40 20 00  Direkte e-mail:  handicapraadet@aarhus.dk  Sagsbehandler:  Anders Kirkedal Nielsen |

# Høringssvar til høring om organisationsjustering i Voksne, Job og Handicap 2022

Handicaprådet takker for udkastet til organisationsjustering, og ser frem til at fagligheden kommer mere i centrum og, at beboerne får det bedre på botilbuddene i Aarhus Kommune.

Handicaprådet ser dog en fare for, at justeringen i organisationen i stedet medvirker til at der kommer flere ledere og dermed flere ressourcer til systemet end til borgerne. Rådet nærer et håb til at organisationsjusteringen hjælper til at få forbedret rekrutteringen af kvalificeret arbejdskraft til området.

Rådet håber, at medarbejdere, brugere og pårørende har været involveret i processen omkring organisationsændringen. Men det forekommer uklart, hvordan det er sket.

Handicaprådet stiller sig også tvivlende overfor, om organisationsjusteringen påvirker menneskesynet i kommunen i positiv retning i forhold til borgere med handicap. Og der er en frygt for, at nogle borgere med kognitivt handicap på sigt ikke får adgang til eksternt aktivitetstilbud.

På vegne af Handicaprådet

Finn Amby Polly Dutschke

formand næstformand